Saya mahu ceritakan kisah seseorang
yang mengubah cara pemikiran saya tentang Zon Biru.
Lelaki yang tinggal di Ikaria, Greece, bernama Stamatis Moraitis.
Itulah dia.
Semasa muda, Stamatis berpindah dari Ikaria ke Amerika Syarikat
untuk membina kehidupan sendiri.
Dia orang Greek yang rajin dan bekerja sebagai pengecat dan mula mengumpul duit.
Pendapatannya cukup untuk beli kereta Chevrolet,
kahwini orang Greek Amerika
dan beli rumah di luar bandar.
Dia dapat beberapa orang anak, hidupnya baik.
Tapi pada usia 66 tahun, dia mengalami kesukaran bernafas.
Dia berjumpa tiga doktor yang memberi diagnosis sama.
"Kanser paru-paru terminal. Anda mungkin mati dalam enam bulan."
Dia kata pada dirinya, "Saya boleh dikuburkan di Amerika,
atau di Ikaria, tanah asal nenek moyang saya."
Maka dia dan isterinya berpindah ke Ikaria untuk menunggu ajal.
Dalam enam bulan berikutnya, dia hirup udara Ikaria
dan minum wain Ikaria.
Dia berhubung semula dengan kawan
dan dia usahakan ladang anggur di belakang rumahnya.
Dia berfikir,
"Saya takkan dapat lihat anggur-anggur ini selepas mati,
tapi isteri saya boleh dan dia akan ingat saya apabila menuainya."
Bulan demi bulan berlalu,
kemudian setahun, seterusnya bertahun-tahun.
Apa khabar? Dan Buettner, gembira berjumpa.
Terima kasih.
Saya sangka anda akan nampak tua.
Memang saya tua.
Ya, tapi tak nampak tua.
Tiga puluh lima tahun kemudian, saya bertemu dia pada usia 102,
dia bukan saja masih hidup, malah dia dapat tuai anggurnya.
Sebagai wartawan, saya tanya, "Apa rahsia anda?"
Dia angkat bahu dan kata, "Entahlah!"
"Mungkin saya lupa untuk mati."
Stamatis tidak mula banyakkan bersenam. Dia tak ambil ubat-ubatan baharu.
Malah, dia tak buat apa-apa secara sedar untuk menjadi lebih sihat.
Dia cuma ubah persekitarannya.
Saya percaya, jika kita berlebihan berat dan tak sihat di Amerika,
itu mungkin bukan salah kita.
Kebanyakan aktiviti fizikal dalam hidup dah kita singkirkan
dengan peralatan mekanikal.
Ke mana-mana saja kita pergi,
kita akan jumpa biskut, keropok atau air soda yang dijual.
Tubuh kita memang sentiasa inginkan lemak, garam dan gula
dan berehat bila-bila sempat.
Kita berevolusi dari persekitaran yang susah dan serba kekurangan
dan kini kita hidup dalam persekitaran yang mudah dan berlebih-lebihan.
Saya rasa, kita sebenarnya mangsa kepada persekitaran.
Ini membawa idea lebih besar, jika kita mahu Amerika lebih sihat,
kita perlu bentuk persekitaran kita sepertimana di tempat-tempat
yang melahirkan penduduk paling lama hidup
iaitu Zon Biru.
LIVE TO 100 SECRETS OF THE BLUE ZONES
Setelah menjelajahi semua Zon Biru,
menghimpun beribu-ribu naskhah kajian,
mengumpul pemerhatian selama bertahun-bertahun,
walaupun tempat-tempat ini amat berbeza,
kita nampak suatu corak yang sama.
Tak kira tempatnya, jika ada unsur kelanjutan usia,
anda akan nampak perkara yang sama berlaku berulang kali.
Amnya, masyarakatnya tak bersenam,
tapi setiap kali bekerja, melawat kawan atau pergi makan, mereka berjalan.
Mereka ada kebun
untuk mereka lakukan aktiviti fizikal ringan dan perlahan.
Mereka tiada kemudahan mekanikal untuk lakukan kerja rumah atau laman.
Mereka bergerak secara semula jadi
dan mereka lakukan lebih banyak aktiviti fizikal
berbanding pergi ke gim.
Inilah kunci kesihatan. Bergerak pantas.
Tengok!
Pandangan hidup mereka betul.
Mereka mengalami tekanan yang sama seperti kita,
tapi mereka ada ritual harian suci
untuk membantu kurangkan tekanan serta keradangan yang turut hadir.
Saya boleh katakan saya rasa tenteram.
Kebimbangan tak membantu kita.
Mereka sertai komuniti berasaskan kepercayaan
dan sentiasa hadir.
Mereka tidur sebentar
dan ada waktu minum.
Mereka juga ada perkataan untuk tujuan hidup.
Orang Okinawa ada perkataan ikigai.
Orang Costa Rica ada plan de vida.
Yang penting mereka ada tujuan untuk bangun pagi
dan manfaatkan anugerah mereka setiap hari.
BEREHAT KEPERCAYAAN
TUJUAN PANDANGAN HIDUP
Apabila berbicara tentang pemakanan, yang penting, mereka suka makanan sedap.
Sebahagian besar pemakanan mereka berasaskan tumbuhan
seperti bijian sempurna,
sayuran, ubi-ubian seperti ubi keledek
dan kekacang.
Kekacang ialah asas pemakanan untuk usia lanjut di dunia.
Berita baiknya? Wain juga ada.
Apa teh terbaik untuk diminum setiap hari?
Wain.
Ia juga tentang makanan yang mereka tak makan.
Orang Okinawa ada satu pepatah bijak,
"hara hachi bu,"
yang mengingatkan mereka berhenti makan apabila 80 peratus kenyang.
Mereka makan bersama keluarga.
Mereka ucapkan kesyukuran sebelum makan
dan makan perlahan-lahan
kerana ada perbualan semasa makanan,
jadi, akhirnya tidaklah mereka makan berlebihan.
BERSEDERHANA MAKAN DENGAN BIJAK
Paling penting ialah cara berhubung.
Mungkin 50 peratus formula kelanjutan usia
ialah mereka dahulukan keluarga.
Saya dapati ibu bapa berusia mereka tinggal berdekatan
dan bukannya tinggal di rumah persaraan.
Mereka melabur untuk pasangan mereka supaya mereka kekal bersama,
juga untuk anak mereka
supaya nanti mereka tak diletakkan di rumah persaraan.
Seterusnya, mereka beri perhatian lebih kepada rakan terdekat mereka.
Orang Okinawa gelarkannya moai,
iaitu sekumpulan rakan dan mereka melabur untuk kawan mereka.
Kawan yang betul ialah rahsia terbesar
bagi penduduk Zon Biru melakukan perkara yang betul
dan mengelakkan perkara salah
supaya mereka tidak terkena penyakit yang memendekkan hayat mereka.
Jadi, saya yakin sepenuhnya,
faktor sepunya antara kelima-lima Zon Biru ini berkesan!
Kini, saya cuma perlukan peluang untuk membuktikannya.
Selepas datuk bandar berucap, awak ambil alih…
Baiklah.
- Boleh? - Baik.
Baik. Semua bersedia?
BANDAR ALBERT LEA MINNESOTA
Matlamat projek ini, menambah 10,000 tahun kepada jangka hayat.
Bunyinya macam nombor yang amat besar, tapi apa maksudnya?
Matlamatnya adalah memberikan peserta di Albert Lea
dua tahun tambahan dalam hayat mereka.
Pada 2009, saya terfikir,
bolehkah saya gunakan idea yang saya dapat di Zon Biru,
dan laksanakan di Amerika dalam komuniti yang benar-benar memerlukannya?
Saya hubungi pakar bidang ini pada waktu itu.
Mereka kata, "Jika nak cipta Zon Biru,
mula di bandar berpenduduk 20,000 orang."
Itu mencukupi dan ada dewan bandar raya.
Akhirnya kami pilih bandar berpenduduk 18,000 orang,
Albert Lea, Minnesota.
Seperti kebanyakan pekan kecil, ia mencerminkan kesihatan seluruh Amerika,
tapi ia mempunyai asas bandar yang cantik.
Saya ingat hari pertama kami di Albert Lea.
Saya himpunkan semua ketua di pekan itu dan buat satu pembentangan.
Maknanya mereka akan nampak dan rasa lebih muda.
Sepatutnya hidup lebih lama
dan kadar penyakit kardiovaskular lebih rendah.
Mereka bingung.
Saya berpeluh-peluh sebab saya fikir, "Mereka tak faham."
Ada apa-apa soalan?
Saya ingat seorang penjual Insurans State Farm,
seorang lelaki tinggi,
dia berdiri dan kata, "Bandar ini perlukannya."
Kemudian, Bob Graham, seorang lagi penyokong kuat bandar ini
dan lebih berusia, kata, "Ya, kita perlu lakukannya di sini."
Selepas itu,
sebaik saja ketua-ketua ini bersuara, yang lain turut bersetuju.
PROJEK ZON BIRU PERHIMPUNAN PERMULAAN - MUSIM PANAS 2009
Kami cipta ujian bernama Ujian Kevitalan Sebenar
untuk kira jangka hayat orang biasa.
Kami selidik Indeks Jisim Tubuh, pemakanan dan perilaku kesihatan mereka
dan itu menjadi titik permulaan kami.
Kemudian, kami ubah persekitaran mereka dengan sistematik sedikit demi sedikit.
Setelah melawat kesemua lima Zon Biru, kini saya tahu
tabiat orang paling lama hidup untuk hidup lama.
Mereka makan dengan bijak, bergerak selalu,
pandangan hidup betul dan tahu cara berhubung.
Tapi, idea besar kami adalah cuba mempraktikkan idea ini.
Perkara pertama kami cuba laksanakan ialah konsep moai.
Kami himpunkan penduduk Albert Lea dan bahagikan kepada kumpulan kecil.
Saya tak tahu sama ada ia akan menjadi. Saya tak tahu.
Saya cabar mereka, "Selama sepuluh minggu,
anda perlu berjalan bersama."
Tahu tak? Beberapa tahun kemudian, berita melaporkan
separuh daripada persahabatan mereka bertahan,
semuanya kerana konsep moai itu.
Alice, mungkinkah anda bertemu jika bukan sebab kumpulan berjalan ini?
Saya rasa tidak.
- Persahabatan baharu? - Betul.
Semua Zon Biru ada perkataan untuk tujuan hidup.
Loma Linda mengajar kami tentang kuasa bekerja suka rela
dan menjaga orang lain.
Kami segera adakan peluang untuk buat kerja suka rela bagi mereka.
Kita tahu kadar penyakit jantung bagi sukarelawan rendah.
Berat mereka lebih rendah
dan kos penjagaan kesihatan mereka juga lebih murah.
Kemudian, kami perkenalkan polisi makanan
dan mula sediakan kedai runcit
dan restoran yang lebih sihat.
Akhir sekali,
ada jalan besar yang agak terabai
dan antara keempat-empat kejiranan di Albert Lea,
tiada satu pun yang ada laluan jalan kaki ke bandar.
Jadi kami bekerjasama dengan pihak bandar untuk bina laluan yang boleh digunakan.
Kami bina laluan basikal,
laluan jalan kaki di sekeliling tasik berhampiran.
Kaki lima dibina
supaya penduduk dari setiap kejiranan di Albert Lea boleh berjalan ke bandar.
SETAHUN KEMUDIAN
Kami jalankan Ujian Kevitalan Sebenar kedua
dan kami dapati jangka hayat meningkat lebih banyak daripada sangkaan kami
dan ia cetuskan keterujaan tinggi
hinggakan kru televisyen datang untuk buat liputan.
Keputusan melebihi jangkaan.
Anda mahu satu ke dua tahun tambahan tapi usia mereka bertambah…
- 3.1 tahun. Menakjubkan. - 3.1 tahun!
USAHA "JOM SIHAT" DI ALBERT LEA DIANGGAP BERJAYA
PEKAN MINNESOTA SIHATKAN DIRI, TAMBAH USIA BERSAMA
KEMPEN KESIHATAN PANJANGKAN JANGKA HAYAT PENDUDUK
Kami tahu kami boleh hasilkan Zon Biru di pekan kecil Amerika,
tapi bolehkah dibuat di seluruh negara?
Soalan itu membawa saya ke seberang dunia,
tempat saya jumpa sebuah pulau yang memberi bayangan Zon Biru masa depan,
iaitu Zon Biru 2.0.
SINGAPURA
Masyarakat Singapura ialah masyarakat pembuatan.
Di sini letaknya pulau kecil di Asia Tenggara
sepanjang 30 batu dan selebar 16 batu saja.
Ini masyarakat bandar kompleks
dengan bangunan pencakar langit futuristik dan berpenduduk 5.8 juta orang.
Ia bukan hanya hasilkan populasi paling bahagia di dunia
dalam pelbagai aspek, ia juga antara yang terkaya.
Perkara yang membuatkannya luar biasa adalah pada generasi lalu,
Singapura dahulu merupakan kampung nelayan dengan jangka hayat yang rendah.
Kini, kajian global menunjukkan
Singapura mempunyai jangka hayat paling sihat di dunia,
yang mana orang boleh hidup sihat tanpa penyakit atau kekurangan upaya.
Dr. Show, saya ingin tanya,
kami di Singapura kerana kajian menunjukkan penduduk di sini
mempunyai jangka hayat sihat terpanjang di dunia
dan kami rasa, anda contoh terbaik dalam hal ini.
Anda berusia 93 tahun dan masih melakukan pembedahan.
Anda buat kaligrafi.
Boleh jelaskan tentang kevitalan luar biasa ini?
Saya tak pernah sangka akan hidup hingga ke hari ini.
Saya suka kerja saya.
Saya rawat pesakit dan saya rasa bahagia.
Apa kita nak buat?
- Periksa tekanan darah. - Baik. Saya perlu…
Sangat bagus!
Bagus! Berapa?
122 per 80. Ini bacaan normal.
- Bagus. - Ya.
Jika saya nak hidup sehingga 100 tahun,
apa nasihat yang anda boleh beri?
- Bekerja keras setiap hari, jujur. - Ya.
Bekerja keras dan jujur.
Ya, dan yang paling penting, merendah diri.
- Merendah diri. - Itu sukar.
Saya dengar anda pemain tenis yang bagus. Saya dapati, dalam banyak-banyak sukan,
orang yang main tenis mempunyai jangka hayat tertinggi.
Itu piala tenis?
Tidak, ini piala karaoke.
- Karaoke? - Ya.
Hebatnya. Anda serba boleh.
Saya habiskan 20 tahun untuk mencari Zon Biru,
dan di kebanyakannya,
budayanya telah wujud sejak beratus tahun atau berkurun.
Tapi jangka hayat di sini pada 1960-an kurang 20 tahun berbanding kini.
- Ya. - Bagaimana Singapura mencapainya?
Kami tiada sumber semula jadi.
Rakyatlah sumber semula jadi kami.
Menyertai politik adalah untuk memperbaik tahap kehidupan rakyat.
Itu sebab Singapura mempunyai penalti yang berat tentang dadah
dan orang yang memiliki pistol
supaya rakyat kami tidak risau tentang keselamatan mereka,
tapi bukan itu saja.
Ada pepatah dalam perkhidmatan awam.
"Polisi ialah pelaksanaan. Pelaksanaan ialah polisi."
Singapura bertindak dengan galakan.
Contohnya, Singapura memerangi diabetes.
Orang ambil terlalu banyak gula. Mereka makan makanan yang salah.
Jadi, apa perlu kita buat? Apa kerajaan Singapura buat?
Kerajaan cuba bantu anda bantu diri sendiri.
Sejak beberapa dekad,
persekitaran makanan di Singapura kurang sihat.
Ada makanan ringan.
Banyak minyak dan gula dalam makanan.
Tapi mereka berjaya mengambil langkah untuk mengubah persekitaran mereka
jadi lebih mudah untuk buat pilihan yang lebih sihat.
Contohnya, beras perang lebih sihat daripada beras putih.
Beras perang lebih banyak fiber jadi kerajaan beri subsidi beras perang
supaya ia mampu dibeli dan popular.
BERAS PERANG
Air soda dan minuman bergula
ialah sumber gula bertapis nombor satu dalam pemakanan.
Singapura membuat perjanjian untuk hadkan jumlah gula dalam soda
dan konsep ini hampir tiada di tempat seperti Amerika.
Akhir sekali, ada satu program untuk penjual,
atau mereka gelar penjaja,
untuk letakkan papan tanda yang mereka tawarkan makanan lebih sihat
untuk menarik pelanggan yang mahu pilihan lebih sihat.
Jadi, mereka wujudkan persekitaran
dan sediakan galakan atau pilihan lalai
untuk jadikan pilihan lebih sihat tak dapat dielakkan.
Ini negara yang populasinya paling padat di dunia.
Kita memandu pada waktu puncak tapi trafik tak sesak.
Ya, sebab kos kereta mahal.
Kereta ini berharga $100,000 di Amerika Syarikat.
Berapa harga kereta ini di Singapura?
$250,000.
- Dua setengah kali lebih mahal. - Ya.
Anda perlu bayar untuk kebenaran memandu, bukan?
- Ya. - Berapa harganya?
Sekarang, harganya sekitar 100,000 dolar Singapura.
Untuk sekeping kertas saja, tak termasuk kereta.
Saya sering dengar tentang ini dan tertanya,
"Apa hikmahnya kereta dijual begitu mahal?"
Untuk memahaminya, kita perlu perhatikan keadaan di Amerika.
Selepas Perang Dunia Kedua, ekonomi kita berkembang pesat
dan kita mula bina rumah-rumah baharu di luar bandar.
Untuk ke kawasan luar bandar, lebuh raya dibina untuk akses lebih jauh
dan penduduk perlu memandu lebih jauh hingga wujud kebergantungan kepada kereta.
Impian Amerika menyatakan kita boleh beli rumah, laman dan kereta
dan memandu ke tempat kerja di bandar.
Kosnya ialah jalan raya yang dahulunya direka khas untuk pejalan kaki
kini dilebarkan untuk menambah lorong kereta.
Hari ini, kita duduk lebih lama di dalam kereta
berbanding pada 1980-an.
Ini menguntungkan syarikat kereta dan restoran makanan segera,
tapi kita menyumbang kepadanya.
Semasa Singapura membangun, mungkin masalah ini mereka hadapi
sewaktu populasi pulau kecil ini berkembang.
Jika semua orang memiliki dua kereta,
akan ada sepuluh juta kereta di tanah kecil ini,
lalu apa akan jadi?
Kesesakan trafik.
Semua orang akan tersekat!
Di Amerika, kira-kira 80 peratus rakyatnya memiliki kereta,
di sini pula kira-kira 11 peratus.
tapi rakyatnya tak hadapi kesukaran untuk ke mana-mana.
Pengangkutan awam sangat memudahkan.
Tak kira di mana anda tinggal,
anda boleh berjalan dalam sepuluh ke 15 minit ke stesen kereta api.
Pengangkutan awam Singapura amat meluas dan mudah diakses
dan ia digunakan hampir separuh populasinya
setiap hari berbanding purata lima peratus di AS.
Penduduknya pergi ke stesen kereta api atau bas melalui lorong basikal
dan laluan pejalan kaki berbumbung yang dibina dengan cukai kereta
dan biasanya akan merentas satu daripada 350 taman di pulau itu.
Di sini terdapat program senaman yang ditaja kerajaan
yang membina komuniti dan persahabatan
dan ini semua mementingkan penduduk berbanding kereta.
NG BEE KIA USIA 77
Anda sihat begini sejak dulu?
Saya dari Hong Kong. Di sana tiada kemudahan sukan begini.
NGAI HIN KWOK USIA 73
Apabila tiba di Singapura, saya nampak banyak kemudahan sukan,
jadi saya mula berlatih dengan bar dan kuak lengan.
Setiap kediaman ada sudut kecergasan.
Tahu? Kerajaan galakkan kami bersenam.
Bagaimana anda pergi ke mana-mana? Anda ada kereta?
Saya berjalan ke stesen bawah tanah untuk pergi membeli-belah.
Saya bekerja. Saya naik kereta api.
Berapa kilometer anda berjalan sehari?
Lebih 10,000 langkah.
Itu lebih kurang empat batu dan ambil masa sejam setengah.
Anda buat tiga kali ganda aktiviti fizikal dengan jalani hidup seharian
berbanding bersenam.
Kami sangat bertuah.
Satu lagi yang menarik tentang Singapura
adalah lebih 80 peratus penduduknya memiliki rumah sendiri.
Maka rumah mereka dijaga dengan lebih baik.
Mereka melabur untuk jiran. Komuniti yang baik terbentuk.
Satu contoh yang luar biasa ialah Kampung Admiralty,
projek perumahan mampu milik yang disubsidi kerajaan.
Ia direka untuk rakyat berusia lebih 55 tahun memiliki rumah sendiri.
Ini kampung dalam bahasa Melayu.
Visi pasukan kami pada waktu itu, bagaimana nak bentuk kampung di sini?
Konsep mudahnya ialah sandwic kelab. Kami akan…
- Sandwic kelab? - Ya, sandwic kelab.
Kami lapiskan pengguna secara menegak. Ya.
Paling atas ialah apartmen warga berusia.
Bumbung kami ada landskap.
Jadi, benar. Ia membantu warga berusia kekal aktif.
Tingkat kedua ialah pusat perubatan.
Tingkat bawah ialah plaza umum,
tempat yang banyak ruang untuk penduduk berinteraksi.
Penduduk di sekeliling
sering merentasi bangunan ini untuk menaiki kereta api.
Mudah untuk datang ke sini dengan pengangkutan awam?
Tak semestinya perlu paksa mereka, sebaliknya galakkan mereka.
Anda cipta ruang untuk mereka bertembung.
Betul.
Apabila saya fikir tentang Costa Rica, Okinawa atau Sardinia,
saya nampak penduduk di kampung.
Mereka dekat dengan alam.
Warga tua dan muda berinteraksi.
Ada pusat tempat kita boleh cari makanan.
Saya rasa itu mengubat jiwa
tapi adakalanya, sukar untuk kita ukur secara saintifik.
Sebenarnya, ada kajian yang membuktikan
bahawa interaksi sosial santai antara kita dengan posmen,
atau dengan orang di perhentian bas,
dengan barista,
adalah peramal kelanjutan usia lebih baik daripada diet dan senaman.
Saya rasa, orang ramai tak sedar
yang kesunyian adalah suatu fungsi persekitaran kita.
Sebabnya persekitaran sekarang berbeza dengan dahulu.
Kita hidup dalam persekitaran urban
dan kita perlu cipta prototaip untuk masa sekarang dan akan datang.
Lama dahulu, sebelum saya bersara, kata orang, perkara yang perlu dibuat
adalah jangan duduk saja dan menonton televisyen sepanjang masa.
Itu buat kita jadi pemalas.
Ya, saya tahu saya perlu pastikan badan dan minda saya kekal aktif,
keluar dan bergaul dengan masyarakat.
Saya suka itu.
Sebab kita semua tak dapat hidup sendirian, bukan?
Jadi, kita perlu bergaul dengan orang
supaya kita gembira.
Ini pula unsur seterusnya.
Jika kita tak bahagia, kita takkan hidup lama.
Tiada makna hidup bersendirian
atau tidak bercakap dengan sesiapa.
- Anda tinggal dengan keluarga? - Ya.
Anda rasa tinggal dengan keluarga melanjutkan usia anda?
Ya, sudah tentu.
Mereka gembira saya di sini dan saya gembira berada di sini.
Untuk cucu saya, saya ambil peluang
untuk ajar mereka matematik sebab saya…
Anda tutor mereka?
Saya agak arif tentang matematik
dan sebagai balasan, mereka ajar saya tentang komputer
sebab saya buta komputer.
Buta komputer? Saya suka. Satu lagi hubungan dua hala.
Ya.
Sifar dua? Ini jadi enam
sebab darab tiga.
Bagaimana ayah awak menyumbang…
Dia bantu kami jaga anak-anak kecil kami
semasa saya bekerja sepenuh masa. Kini saya bekerja sambilan.
Dia tolong jemput dua anak paling kecil apabila saya lewat pulang dari kerja.
Ayah pastikan mereka bersarapan
sebab saya keluar awal dan tak sempat siapkan sarapan.
Ayah bawa mereka bersarapan
sebelum hantar mereka ke sekolah untuk saya.
Saya ibu yang tegas.
- Mak garang? - Saya beri hukuman.
- Dia datuk yang beri ganjaran. - Datuk beri ganjaran! Saya suka!
Dia kata, "Kalau kamu dapat markah penuh untuk matematik, datuk beri ganjaran."
Saya suka.
Kamu rasa apabila kamu dah jadi ibu bapa
kamu akan ajak ibu bapa kamu untuk tinggal bersama?
Agaknya.
Agaknya?
Sewaktu pengasas Singapura mula membentuk negara ini,
kami negara yang muda
kerana rakyat muda lebih ramai daripada rakyat berusia.
Tapi, semakin matang masyarakat ini,
kelanjutan usia dan penuaan menjadi suatu masalah.
Kini, masalah penuaan bakal melanda.
Pada 2030, 25 peratus daripada populasi kami,
iaitu satu daripada empat orang berusia lebih 65 tahun.
Maknanya, wujud tekanan bagi sistem kesihatan kami.
Kami cuba tangani isu ini.
Kerajaan mempertimbangkan idea
untuk anak-anak ambil berat tentang ibu bapa mereka
dan jaga mereka.
Kerajaan Singapura ada polisi yang dipanggil Geran Rumah Berhampiran
yang menggalakkan keluarga untuk tinggal berhampiran satu sama lain.
Anda akan terima sejumlah wang
jika anda ibu bapa yang memilih untuk tinggal berhampiran anak-anak anda,
atau anak-anak anda memilih pangsapuri
di kawasan perumahan awam berhampiran anda.
Jika anak-anak jaga ibu bapa mereka,
masyarakat takkan kerap jatuh sakit.
Satu kajian bernama Meniti Usia Sendirian di Amerika melaporkan 100 tahun lalu,
70 peratus balu dan duda di Amerika tinggal bersama keluarga mereka.
Hari ini, kadarnya hampir sama bagi balu dan duda yang tinggal sendiri.
Geran Rumah Berhampiran Singapura
berjaya melawan trend tersebut.
Antara tahun 2015 hingga 2018, Lembaga Perumahan dan Pembangunan
mengumumkan bahawa 11,000 isi rumah
telah membeli apartmen jualan semula berhampiran ibu bapa atau anak mereka
dengan bantuan Geran Rumah Berhampiran.
Di Amerika Syarikat, apabila ibu bapa yang berusia tinggal di rumah persaraan,
jangka hayat mereka menurun sebanyak dua ke enam tahun.
Jadi, ada bijaknya idea ini
kerana anda tak paksa ibu bapa untuk tinggal bersama anda,
tapi ada insentif untuk mereka tinggal berhampiran
dan itu bukan saja bagus untuk keluarga, malah menambah jangka hayat.
Jika anda tatal media sosial atau lihat tanda pagar kelanjutan usia,
di Amerika, ia selalu berkaitan ubat antipenuaan
serta program diet dan senaman.
Amerika Syarikat ialah negara paling makmur
dalam sejarah dunia.
tapi dua pertiga rakyat kami berlebihan berat atau obes.
Kebahagiaan menurun, begitu juga jangka hayat.
Adakah tindakan Singapura sekarang boleh diskala?
Bolehkah Amerika buat begitu?
Saya sering kata Singapura ialah satu dalam seribu.
Kami negara yang kecil.
Kami seperti negara kota dan itu banyak membantu.
Kota ini boleh adakan perjanjian perdagangan bebas.
Kami boleh berunding,
tapi sesetengah kaedah mungkin boleh dipinjam.
Pertama, anda perlu ada visi, kemahuan dan objektif.
Seterusnya, anda perlukan rakyat yang ada pelaburan
untuk menyediakan kehidupan
dan keluarga sihat.
Bagaimana anda cipta perkongsian awam-persendirian ini?
Jika anda boleh yakinkan rakyat Amerika
bahawa "Saya boleh bantu anda kurangkan kos penjagaan kesihatan,"
usaha anda dah separuh berjaya.
Kemukakan hujah ekonomi untuk hasilkan faedah insan.
- Betul. - Idea yang sangat hebat.
Singapura mengajar kita bahawa kita boleh lakukan perubahan besar dalam populasi.
Saya yakin, kaedah paling berkesan yang kita ada
untuk bentuk persekitaran lebih sihat adalah menerusi polisi
dan Amerika perlu jadikan itu pedoman.
Kita perlu kenal pasti polisi bagus dan laksanakannya.
AMERIKA
Setelah buktikan pendekatan Zon Biru berkesan di pekan Albert Lea,
saya buat keputusan untuk besarkannya.
Kami dapati bahawa syarikat insurans,
sistem hospital dan yayasan persendirian
sanggup melabur untuk pastikan bandar di Amerika lebih sihat.
Kami berjaya kembangkan projek Zon Biru dari Albert Lea
ke bandar pinggir pantai, Los Angeles,
dan seluruh negeri Iowa.
Projek Zon Biru terus melancarkan cara mudah untuk sihat di tempat anda.
Apabila di Fort Worth, Cowtown,
barulah kami tunjukkan kaedah ini mungkin berkesan di mana-mana di Amerika.
Kami bertemu datuk bandar, majlis perbandaran, nazir sekolah…
Kadar obesiti kanak-kanak Fort Worth turun enam peratus.
Tinjauan Gallup tentang bandar tersihat di Amerika menyatakan,
"Cowtown mengubah cara hidup mereka."
Selepas lima tahun, kiraan Gallup menunjukkan kami telah jimatkan
lebih suku bilion dolar setahun bagi anggaran kos kesihatan bandar itu.
Jadi, saya sedar, cara kita praktikkan hikmah Zon Biru
adalah sepuluh kali ganda lebih penting berbanding mengenal pastinya.
Perkara yang Zon Biru buat kini adalah dekati komuniti
yang berminat untuk cipta persekitaran lebih baik.
Kami di Phoenix Selatan untuk melancarkan projek Zon Biru.
Mana-mana komuniti Zon Biru bermula dengan mendengar.
Langkah berikutnya, buat perubahan tetap atau separa tetap pada persekitaran.
Saya mahu tahu tempat di kejiranan anda
yang boleh ditambah baik untuk manusia supaya pilihan sihat jadi pilihan mudah.
Kami ada ramai pakar dan kami mula dengan melakukan penilaian.
Saya boleh kata ini pasukan terbaik di Amerika.
Saya mahu cabar anda
untuk beritahu kami cara untuk tingkatkan tahap kebahagiaan
dan jangka hayat.
Ada ruang kosong di sini. Apa kita nak buat?
Bina taman!
Tempat komuniti berhimpun
yang ada kebun. Kita boleh buat kebun komuniti
yang membolehkan masyarakat menghargai makanan lebih sihat
tapi mereka perlu belajar caranya, perlu semai benih
dan perlu ada seseorang yang menggalakkan hal begini.
Ada satu saja pilihan, keluar ke jalan yang sibuk.
Masyarakat tak mahu berjalan.
Dahulu, ini laluan utama.
Ia tampung 40,000 kereta sebelum lebuh raya dibina.
Hari ini, laluan trafiknya tidak sebanyak dulu.
Jika boleh keluarkan semua lorong kecuali satu di setiap arah,
kaki lima kini boleh digunakan.
Bandar-bandar ada kuasa hebat.
Jika objektif anda jelas,
dalam beberapa tahun saja mereka boleh buat perubahan sepenuhnya.
Dalam tempoh sepuluh tahun, Amerika boleh jadi Zon Biru.
Kita cuma perlu alihkan fokus
daripada mengubah pemikiran 330 juta orang
kepada ubah persekitaran mereka.
Bayangkan makanan paling murah dan sedap yang boleh didapati oleh sesebuah komuniti
ialah berasaskan tumbuhan.
Bayangkan jalan raya yang dibina bukan hanya untuk kereta,
tapi dibina untuk manusia juga.
Tempat yang mudah untuk berhubung dan bersosial
dan setiap hari penduduknya laksanakan tujuan hidup mereka.
Inilah perkara yang Zon Biru ajar kita dan mampu dicapai.
Kita ada pandangan baharu
untuk melihat cara menjana kesihatan dan kesejahteraan di negara kita,
iaitu resipi sebenar kelanjutan usia.
Tapi, akhirnya, epifani terbesar
ialah perkara yang bantu kita hidup lama dan sihat
merupakan perkara yang membuatkan hidup kita bermakna.
Siri ini untuk hiburan dan sebagai makluman,
bukan nasihat perubatan atau kesihatan.
Sentiasa rujuk doktor berkenaan kesihatan peribadi
sebelum mengubah pemakanan, senaman atau gaya hidup.
Terjemahan sari kata oleh Najat H.